stanford-oval/wikipedia huggingface dataset:
13. heinäkuuta
Aiheesta muualla

Kuvia tai muita tiedostoja aiheesta 13. heinäkuuta Wikimedia Commonsissa
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Anna Höglund

Anna Höglund vuonna 2014.
Anna Höglund (s. 14. toukokuuta 1958) on ruotsalainen kirjailija ja kuvittaja. Hän on kuvittanut muun muassa Ulf Starkin kirjoja.
Höglundin isä oli taiteilija Erik Höglund. Hän on naimisissa toimittaja Thomas Nordegrenin kanssa.
Palkinnot ja tunnustukset

Elsa Beskow -mitali 1988 teoksesta Jaguaari (Jaguaren)  WSOY 1988
Deutscher Jugendliteraturpreis 1994 teoksesta 	 Voitko vislata Hanna (Kan du vissla Johanna?) Schildts 2005
August-palkinto 1996 teoksesta Min syster är en ängel
Expressens Heffaklump 1997
Astrid Lindgren -palkinto 2016
Ottilia Adelborg -palkinto 2020
Kirjallisuutta

Författare & illustratörer för barn och ungdom, osa 4 (1999, BTJ)
Jumalolio

Jumalolio[lähde? ] (engl. god object) tai kaikkitietäväolio[lähde? ] on olio-ohjelmoinnissa olio, joka viittaa moniin epäsuoriin tai kategorisoimattomiin metodeihin ja erilaisiin tyyppeihin tai niiden yhdistelmiin. Jumalolio on yleinen esimerkki antisuunnittelumallista, sillä se rikkoo olio-ohjelmoinnin periaatteita laajennettavuudesta ja ongelmien hallittavuudesta pienemmissä loogisissa osissa.
Yleinen periaate ohjelmoinnissa on, että suuret ongelmat ratkaistaan purkamalla ne ensin pienempiin kokonaisuuksiin, jotka ratkaisemalla suurempi kokonaisuus saadaan myös ratkaistua. Tällöin yhden luokan tarvitsee ratkaista vain yksi, sen oma, ongelma. Tämä vastaa myös yleisesti ohjelmoinnissa käytettyä yksivastuisuusperiaatetta. Tällä tavoin toteutetut luokat voidaan uudelleenkäyttää ja muokata helpommin kuin suuri epämääräinen luokka.
Sen sijaan ohjelma, joka käyttää jumaloliota, ei noudattele tätä lähestymistapaa. Useimmiten tällaisissa tilanteissa suurin osa ohjelman toiminnallisuudesta on rakennettu yhteen "kaikkitietävään" olioon, jonka vastuulla on pitää suurinta osaa tiedoista koko ohjelmasta sekä niitä hyödyntävistä metodeista. Tällöin olion sisältäessä paljon erilaista tietoa, sen asema muuttuu jumalan kaltaiseksi kaikenkattavaksi rakennelmaksi. Ongelmia syntyy kun muut oliot ohjelmassa tukeutuvat jumalolion käsittelemään tietoon ja vuorovaikutukseen sen kautta, sen sijaan, että ne kommunikoisivat keskenään. Kun olioon viitataan useita kertoja eri olioiden toimesta, siitä tulee tiukasti sidottu ja ohjelman ylläpitämisestä tulee monimutkaisempaa verrattuna tasaisemmin jaetussa ohjelmassa. Pienet muutokset yhden olion vuoksi voivat aiheuttaa ennaltanäkemättömiä ongelmia muissa olioissa.
Tietyissä yksityistapauksissa jumalolion luonti voi olla tarkoituksenmukaista sen suoman tehokkuuden ja keskityksen vuoksi kuten esimerkiksi mikropiirien ohjelmoinnissa, missä huollettavuus ja koodin siisteys ovat toissijaisia asioita.
Juho Santanen

| Juho Santanen> Henkilötiedot |
| --- | --- |
Syntynyt: 2. toukokuuta 1985 (ikä 39) Turku, Suomi
Kansalaisuus:   Suomi
Jääkiekkoilija
Pelipaikka:  maalivahti
Pituus:  177 cm
Paino:  85 kg
Seura
Seura:  PaiHa
Sarja:  II-divisioona
Pelinumero:  77
Pelaajaura
Pääsarjaura:  2003–
Aik. seurat:  TPS (SM-liiga) FPS (Mestis) LeKi (Mestis) TuTo (Mestis)   Kiekko-Vantaa (Mestis) HK Sary-Arka Karaganda (KAZ) Amiens (Ligue Magnus)
Juho Santanen (s. 2. toukokuuta 1985 Turku) on suomalainen jääkiekkomaalivahti, joka pelaa 
II-divisioonassa Paimion Hakan riveissä.
Santanen on pelannut SM-liigassa Turun Palloseurassa kausina 2003–2007 pelaten samalla osan kautta myös Mestiksessä. Santanen oli TPS:n liigaringissä jo kaudella 2001–2002, mutta ei tuolloin pelannut vielä yhtään ottelua.
Kauden 2007–2008 hän torjui Mestiksessä, Lempäälän Kisan joukkueessa. Seuraavaksi kaudeksi Santanen solmi sopimuksen TuTon kanssa. Kaudeksi 2009–2010 hän siirtyi Kiekko-Vantaan riveihin ja kaudeksi 2010–2011 Kazakstanin HK Sary-Arka Karagandaan. Marraskuussa 2011 Santanen siirtyi TuToon. Santanen pelasi 22 runkosarja- ja pudotuspeliottelua kaudella 2011–2012 ja jakoi joukkueen torjuntavastuun kolmen muun maalivahdin kanssa. Seuraavaksi kaudeksi hän siirtyi kaksivuotisella sopimuksella  Ranskan pääsarjan HC Amiensiin.
Juan Muñoz

Juan Muñoz voi tarkoittaa seuraavia henkilöitä:
Juan Muñoz, chileläinen jalkapalloilija
Juan Muñoz, espanjalainen jääkiekkoilija
Juan Muñoz, espanjalainen kuvanveistäjä
Juan Muñoz, espanjalainen kitaristi
Juan Carlos Muñoz, argentiinalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juan Muñoz”, voi hakea sivunnimihaulla, laajalla sivunnimihaulla tai tekstihaulla.
John Neergaard

| John Neergaard |
| --- | --- |

Henkilötiedot
Koko nimi:  John Gundersen Neergaard
Syntynyt: 11. marraskuuta 1795 Rindal, Norja
Kuollut: 15. kesäkuuta 1885 (89 vuotta) Gjemnes, Norja
Ammatti:  maanviljelijä, nimismies, poliitikko
Poliitikko
Asema:  Suurkäräjäedustaja (1827–1828, 1833–1841, 1843–1854)
John Gundersen Neergaard (11. marraskuuta 1795 Rindal – 15. kesäkuuta 1885 Gjemnes) oli norjalainen maanviljelijä, nimismies, kansanedustaja ja maan varhaisimpia agitaattoreita. Hän ajoi maanviljelijöille suurempaa vaikutusvaltaa. Neergaardin vuonna 1830 julkaisema Ola-boka (virallisesti En Odelsmands Tanker om Norges nærværende Forfatning tilligemed en Samtale indeholdende Veiledning for Bønder til en rigtigere Fremgangsmaade ved Udkaarelsen af Valgmænd og Repræsentanter) ja hänen sen kanssa tekemänsä matkat ympäri maata vaikuttivat siihen, että vuoden 1833 vaaleissa valituksi tulleiden maanviljelijöiden määrä yli kaksinkertaistui. Tämä johti puolestaan kunnallisen itsehallinnon perustamiseen vuonna 1837. Lakiesitys oli pitkälti Neergaardin laatima.
Rindalin vaakunassa oleva kokousnuija viittaa Neergaardiin ja hänen ajamaansa kunnalliseen itsehallintoon.
Aiheesta muualla

Kuvia tai muita tiedostoja aiheesta John Neergaard Wikimedia Commonsissa
Amazing (Kanye Westin kappale)

| ”Amazing” Kanye West feat>  Young Jeezy |
| --- | --- | --- |

Singlen tiedot
 Albumilta: 808s & Heartbreak
 Äänitetty : 2008
 Julkaistu: 10. maaliskuuta 2009
 Tekijä(t): Kanye West, Malik Yusef, Consequence, Jeff Bhasker, Young Jeezy
 Tuottaja(t): Kanye West, Jeff Bhasker
 Tyylilaji: pop, hip hop
 Kesto: 03.58
 Levy-yhtiö: Roc-A-Fella Records Def Jam Recordings
Kanye Westin muut singlet
| ”Heartless” 2008 | ”Amazing” 2009 | ”Paranoid” 2009 |
Amazing on yhdysvaltalaisen rap-artisti Kanye Westin kappale, jossa vierailee Young Jeezy. Se julkaistiin kolmantena singlenä hänen neljänneltä studioalbumiltaan 808s & Heartbreak maaliskuussa 2009.
Kappaleen ovat kirjoittaneet Kanye West, Malik Yusef, Consequence, Jeff Bhasker ja Young Jeezy.
”Amazing” ylsi Billboard Hot 100 -listalla parhaimmillaan sijalle 81.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Amazing (feat. Young Jeezy) | West, Yusef, Consequence, Bhasker, Young Jeezy | West, Bhasker | 3.58 |  |  |  |  |  |
|  |  |  |  | 3.58 |  |  |  |  |  |
Listasijoitukset

| Lista | Paras sijoitus | Viikkoja listalla |
| --- | --- | --- |
|  Ruotsin singlelista | 42. | 1 |
|  Yhdysvaltain Billboard Hot 100 | 81. | 5 |
Ampumahiihto talviolympialaisissa 2018 – miesten viesti

| Ampumahiihto talviolympialaisissa 2018   |
| --- | --- | --- | --- | --- | --- | --- | --- |
| Normaalimatka |  | miehet |  |  |  | naiset |  |
| Pikakilpailu |  | miehet |  |  |  | naiset |  |
| Takaa-ajo |  | miehet |  |  |  | naiset |  |
| Yhteislähtö |  | miehet |  |  |  | naiset |  |
| Viesti |  | miehet |  | seka |  | naiset |  |
| n · k ·  | n · k ·  | n · k ·  | n · k ·  |  |  |  |  |
Ampumahiihdon miesten viesti talviolympialaisissa 2018 järjestettiin 23. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Ajokoe

Yhdysvaltalainen tutkinnon vastaanottaja antaa kokelaalle ohjeita ennen ajokokeen alkua.
Ajokoe on kuljettajantutkinnon osa, jossa varmistetaan, että kuljettaja kykenee toimimaan turvallisesti ja joustavasti liikenteessä. Hyväksytyn ajokokeen jälkeen tutkinnon vastaanottaja antaa kokelaalle tutkintotodistuksen. Tutkintotodistus yhdessä kuvallisen henkilöllisyystodistuksen kanssa antaa ajo-oikeuden Manner-Suomessa kuuden kuukauden ajaksi. Ajokortti postitetaan kotiin viikon kuluessa ajokokeen suorittamisesta. Ajokokeen kesto ja suorituksen yksityiskohdat riippuvat tutkintoluokasta.
Suomessa kuljettajantutkintojen järjestämisestä vastaa Liikenne- ja viestintävirasto (Traficom), joka antaa määräykset tutkinnon suorittamisesta. Tutkinnon vastaanottajana toimii tarjouskilpailun perusteella valittu yritys. Aiemmin tutkinnon vastaanottajana toimi katsastusinsinööri. Siksi puhekielessä ajokoetta kutsutaan edelleen nimillä insinööriajo tai inssi. Ajokoe on maksullinen.
Esimerkiksi B-kortin ajokoe maksaa 99 euroa kerralta.
Arvostelu

Ajokoe arvostellaan kirjallisesti. Arviointikohteet ovat:
Ajoneuvon käsittely ja hallinta
Muiden tienkäyttäjien, erityisesti jalankulkijoiden ja pyöräilijöiden, huomiointi
Liikennetilanteiden ennakointi ja hallinta
Oman toiminnan hallinta
Ajokorttia suorittavan toiminta ja osaaminen arvioidaan jokaisen arviointikohteen osalta asteikolla 1–5.
1 Heikko, selvästi puutteellinen arvioitavan osa-alueen hallinta
2 Välttävä, keskitasoa heikompi arvioitavan osa-alueen hallinta
3 Tyydyttävä, keskitasoinen arvioitavan osa-alueen hallinta
4 Hyvä, keskitasoa parempi arvioitavan osa-alueen hallinta
5 Kiitettävä, malliksi sopiva arvioitavan osa-alueen hallinta
Ajokorttia suorittavan on ennen ajokoetta tehtävä itsearviointi osaamisestaan. Itsearvioinnissa käytetään samoja arviointikohteita ja arviointiasteikkoja kuin ajokokeen vastaanottaja käyttää. Itsearviointi on oltava täytettynä opetus- ja tutkintotodistukseen ajokokeeseen tultaessa. Ajokokeen vastaanottaja tekee päätöksen kokeen tuloksesta ja kokonaisarvion arviointikohteiden perusteella. Ajokoetta ei voida hyväksyä, jos ajokorttia suorittava saa jostakin arviointikohteesta arvosanaksi 1 ja/tai jos ajokorttia suorittava saa vähintään kahdesta arviointikohteesta arvosanaksi 2. Lisäksi kokelaalle annetaan suullinen palaute. Kokonaisarviota verrataan kokelaan itsearviointiin.
Alueellinen vaihtelu

Liikenne- ja viestintävirasto Traficomin tilaston mukaan alueellinen vaihtelu ajokokeessa onnistumisessa on suurta. Lapissa melkein kolme neljästä oppilaasta onnistuu läpäisemään kokeen heti ensimmäisellä kerralla. Uudellamaalla ja Keski-Pohjanmaalla ajokoe on viime vuosina jouduttu suorittamaan yleensä vähintään kaksi kertaa. Koko maassa ajokokeen läpäisi ensimmäisellä kerralla yli 58 prosenttia kokelaista.
Aiheesta muualla

Trafi - Ajokortit ja tutkinnot (Arkistoitu – Internet Archive)
Ajokoe.fi - Teoriakokeen harjoittelu
Ajokortti-info
John Negroponte

John Negroponte
John Dimitri Negroponte (s. 21. heinäkuuta 1939 Lontoo) on yhdysvaltalainen diplomaatti ja entinen tiedustelupalvelun johtaja.
Negroponte syntyi Lontoossa Dimitri John ja Catherine Coumantaros Negropontelle. Hänen isänsä oli kreikkalainen laivanvarustamagnaatti. Negroponte varttui Lontoossa, Sveitsissä ja New Yorkissa ja kävi Phillips Exeter Academya ja valmistui Yalesta 1960.
Hän palveli kahdeksassa ulkoministeriön tehtävässä Aasiassa, Euroopassa ja Latinalaisessa Amerikassa sekä piti tehtäviä sisäministeriössä ja valkoisessa talossa. Hän oli diplomaattina Vietnamissa vuosina 1964–1968 ja vuodesta 1972 ulkoministeri Henry Kissingerin avustajana Pariisin rauhanneuvotteluissa. Vuonna 1981 hänet nimitettiin lähettilääksi Hondurasiin, jossa Yhdysvallat tuki tuolloin naapurimaa Nicaraguan hallitusta vastaan taistelevia contra-sissejä ja El Salvadorin hallitusta sen taistelussa FMLN:ta vastaan.
1980-luvulla hän oli ulkoministeri Colin Powellin varamiehenä kansallisessa turvallisuusneuvostossa. Vuosina 1985–1987 hän oli sisäministeriössä vastuussa meristä ja kansainvälisistä ympäristöasioista. Presidentti Reaganin kansallisen turvallisuuden varaneuvonantajana hän oli mukana kampanjassa poistaa Manuel Noriega vallasta Panamassa. Tämän jälkeen hän oli lähettiläänä Meksikossa 1989–1993 ja Filippiineillä 1993–1996. Vuonna 1997 presidentti George W. Bush nimitti hänet lähettilääksi Yhdistyneisiin kansakuntiin. Hän oli oleellisessa asemassa saadessaan turvallisuusneuvoston hyväksymään päätös vaatia Saddam Husseinia myöntymään YK:n vaatimuksiin aseriisunnasta.
YK-mandaattinsa jälkeen Negroponte nimitettiin 2004 lähettilääksi Irakiin Yhdysvaltain johtamien miehitysjoukkojen luovutettua maalle suvereniteetin. 17. helmikuuta 2005 presidentti George W. Bush nimitti Negroponten ensimmäiseksi kansallisen tiedustelun (DNI) johtajaksi, joka on ministeritasoisen asema United States Intelligence Communityn johdossa. Asema seurasi keskustiedustelun (CIA) johtajan asemaa, johon yhdistettiin 16 liittovaltion virastoa ja toimistoa. Sen budjetti on noin 40 miljardia dollaria vuodessa.
Negroponte ilmoitti erostaan 5. tammikuuta 2007 ja siirtyi Bushin hallinnon varaulkoministeriksi.
Aiheesta muualla

Wikimedia Commonsissa on kuvia tai muita tiedostoja aiheesta .
YLE: 11.05.2005 Ulkolinja: Suurlähettiläs Negroponte
Ajokoirat

| Ajokoirat |
| --- | --- |

Latinankielinen nimi:  Canes Venatici
Lyhenne:  CVn
Genetiivi:  Canum Venaticorum
Symbologia:  Ajokoirat
Rektaskensio:  13h
Deklinaatio:  +40°
Ala taivaasta:  465 neliöastetta
Tähtien määrä (magnitudi < 3):  1
Kirkkain tähti:  Cor Caroli, α CVn (2,90 mag.)
Meteoriparvet:  Canes Venaticids
Naapuri- tähdistöt:  Iso karhu  Karhunvartija  Bereniken hiukset
 Näkyy leveysasteiden +90° ja −40° välillä  Näkyy Suomessa parhaiten toukokuussa 
Pyörregalaksi M51 valokuvassa.
Ajokoirat on tähdistö, jonka latinankielinen nimi on Canes Venatici, genetiivissä Canum Venaticorum, ja lyhenne CVn. Taivaalla tähdistö sijaitsee Otavan ’kauhasta’ vastakkaisella puolella kuin Pohjantähti. Ajokoirien pinta-ala on 465 neliöastetta: se on 38:nneksi suurin tähdistö. Ajokoirat on yksi kolmesta tähdistöstä, Ison koiran ja Pienen koiran lisäksi, jotka on nimetty koirien mukaan.
Tähdet

Itse tähdistö koostuu lähinnä himmeistä tähdistä, joista kirkkain on todennäköisesti Edmund Halleyn nimeämä muuttuja ja kaksoistähti Cor Caroli eli Kaarlen Sydän. Kaksikon päätähdellä (α²) on voimakas magneettikenttä, joka luo suuren määrän tähdenpilkkuja tähden pinnalle. Tämä aiheuttaa tähden kirkkauteen muutoksia tähden pyöriessä akselinsa ympäri. Tähtiparin etäisyys Maasta on noin 110 valovuotta. Päätähden kirkkaus vaihtelee välillä +2,84m – +2.94m noin viiden ja puolen vuorokauden jaksolla. Himmeämpi komponentti eli α¹ on noin magnitudia +5,5 ja se on päätähdestä 19,6 kaarisekunnin päässä.
Y CVn, toisinaan myös La Superbana tunnettu, on elinkaarensa lopussa oleva epäsäännöllinen muuttuva tähti, jonka magnitudi vaihtelee välillä 4,7 - 6,2 158 päivän jaksossa. Se on erittäin suuri punainen jättiläistähti, yksi punaisimpia väriltään koko taivaalla. Halkaisijaltaan tähti on noin 2 astronomista yksikköä, eli Aurinkokuntamme keskelle sijoitettuna tähden reunat ulottuisivat Marsiin asti.  (Arkistoitu – Internet Archive)
Syvän taivaan kohteet

Ajokoirat sisältää kuusi Messierin kohdetta, joista viisi on  galakseja. Yksi huomattavimmista galakseista Ajokoirissa on ensimmäinen tunnistettu kierteisgalaksi M51 eli Pyörregalaksi (NGC 5194) ja sen kumppani, epäsäännöllisen muotoinen galaksi NGC 5195, jonka tähtiä massiivisempi M51 on vetänyt itseensä painovoimallaan.
Muita galakseja ovat ranskalaisen tähtitieteilijän Pierre Méchainin vuonna 1779 löytämä Auringonkukkagalaksi eli M63, joka muodostaa yhdessä Pyörregalaksin, M51:n ja muutaman pienemmän galaksin kanssa M101-galaksijoukon, joka leviää Ison Karhun ja Ajokoirien tähdistöjen alueelle.
Vuonna 1781 Méchain löysi kierteisgalaksit M94 ja M106. Jälkimmäinen on aktiivinen Seyfertin galaksi, jolla epäillään olevan keskuksessaan supermassiivinen musta aukko.
Aivan tähdistön etelärajoilla sijaitseva M3 eli NGC 5272 on yksi suurimpia pallomaisia tähtijoukkoja: sen muodostaa noin puoli miljoonaa tähteä. Se on 18′ halkaisijaltaan ja kirkkaudeltaan +6,3m, joten sen voi helposti nähdä vaikka kiikarilla.
Wikimedia Commonsissa on kuvia tai muita tiedostoja aiheesta .
| --- | --- |
Tähdet:  Cor Caroli, β CVn, 24 CVn, 20 CVn, 5 CVn, 25 CVn, 6 CVn, 21 CVn, 14 CVn, 3 CVn, La Superba, 23 CVn, α1 CVn, 2 CVn, TU CVn, 19 CVn, 17 CVn, 10 CVn, 4 CVn, 7 CVn, 11 CVn, 15 CVn, 9 CVn, R CVn, RS CVn
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Pallomainen joukko M3 valokuvassa.
Ajokoirat keskellä, sen alla Bereniken hiukset, vasemmalla Karhunvartija, ylhäällä Iso karhu
Alternes

| Alternes |
| --- | --- |

 Alternes
 Koordinaatit: 66°18′30″N, 14°01′17″E 
Valtio:  Norja
Lääni:  Nordland
Kunta:  Rana
Pinta-ala:  
 – Maa:  0,13 km²
Väkiluku (2023):  214
 – Väestötiheys:  740 as./km²
Infobox OKVirheellinen NIMI-arvo: 
Alternes  on taajama Ranan kunnassa Nordlandin läänissä Norjassa. Taajaman pinta-ala on 0,13 neliökilometriä ja asukasluku 214 vuonna 2023.
Alterälven

| Alterälven |
| --- | --- |
Maanosa:  Eurooppa
Maat:  Ruotsi
Läänit:  Norrbotten
Kunnat:  Piitime, Älvsby
Vesistöalue ja valuma-alueen tietoja
Päävesistöalue:  Alterälvenin vesistö
Pinta-ala:  458,7 km²  
Järvisyys:  4 % 
Pääuoman pituus:  80 km 
Pääuoman osuudet:  Alterälven ←Gäddträskälven ←Gäddmarabäcken ←Sågbäcken ←Stormyrbäcken
Joen uoman kohteita
Alkulähde:  Lule-Altervattnet, Boden 
 :  65.7336°N, 21.2431°E
Laskupaikka:  Nordfjärden, Piitime
 :  65.4031°N, 21.4975°E
Mittaustietoja
Lähdekorkeus:  78 m  mpy.
Laskukorkeus:  0 m
Korkeusero:  78 m
Pituus:  49 km  
Kaltevuus:  1,59 m/km
Keskiylivirtaama:  27,9 m³/s (MHQ) 
Keskivirtaama:  4,07 m³/s (MQ) 
Keskialivirtaama:  0,9 m³/s (MNQ) 
Muuta
Alterälven on Ruotsissa Norrbottenin läänissä virtaava 49 kilometriä pitkä joki, joka muodostaa Alterälvenin vesistön 80 kilometriä pitkästä pääuomasta sen 39 kilometriä pitkän alajuoksun. Alterälven alkaa Lule-Altervattnetista ja yhtyy pääuomaansa 10 kilometriä myöhemmin. Joen valuma-alueen pinta-ala on 459 neliökilometriä ja se laskee Pohjanlahden Perämereen Piitimen kunnassa.
Käännös suomeksi
Antti Kaihola

Antti Kaihola (s. 1974) on suomalainen pianisti. Hän on opiskellut pianonsoittoa Turun konservatoriossa Sävy Nordgrénin sekä Sibelius-Akatemiassa Jussi Siiralan, Liisa Pohjolan ja Juhani Lagerspetzin oppilaana. Hän suoritti A-tutkintonsa erinomaisin arvosanoin toukokuussa 2003.
Kaihola on ottanut osaa kansallisiin ja kansainvälisiin piano- ja kamarimusiikkikilpailuihin ja ollut useasti finalistien joukossa. Vuoden 1997 Maj Lind -pianokilpailussa hän saavutti jaetun 3. palkinnon. Kaihola on osallistunut muun muassa Olli Mustosen, György Sebökin ja Konstantin Boginon mestarikursseille.
Kaihola on kantaesittänyt uutta suomalaista musiikkia, mm. Uljas Pulkkisin pianosonaatin sekä konserton kahdelle pianolle ja orkesterille yhdessä Antti Siiralan kanssa v. 2002. Eero Hämeenniemen, Juha T. Koskisen ja Veli-Matti Puumalan lauluja hän on kantaesittänyt yhdessä sopraano Mari Palon kanssa. Kaihola on esiintynyt suomalaisilla uuden musiikin festivaaleilla myös mm. Uusinta-kamariyhtyeen riveissä ja Pia Freundin kanssa. Vuonna 2004 Kaihola esitti John Cagen Four Walls -teosta yhdessä Tanssiteatteri Erin kanssa ja vuonna 2006 hän oli mukana soittamassa Uljas Pulkkisin musiikkia Alpo Aaltokosken "Yksi päivä ja yksi yö" -tanssiteoksessa.
Kataja-trion kanssa Kaihola esiintynyt kotimaan lisäksi Japanissa mm. Tokiossa ja Sapporossa. Kaihola tekee yhteistyötä myös Kroustikon-lyömäsoitinyhtyeen kanssa, ohjelmistossa mm. Bartókin Sonaatti kahdelle pianolle ja lyömäsoittimille.
Antti Kaihola on tehnyt yhdessä pianisti Junio Kimasen ja säveltäjä Lauri Kilpiön kanssa "Musikatti"-pianokoulun vuonna 2002. Se sisältää lapsille tarkoitettua uutta pianomusiikkia ja pedagogista multimediaa CD-levynä.
Antti Kaarlela

Elokuvatuottaja Antti Kaarlela kuvattuna Tanskassa 2021
Antti Kaarlela on Oulusta kotoisin oleva suomalainen elokuva- ja televisiotuottaja ja käsikirjoittaja. Hän on tehnyt uran viihdealalla ensin näyttelijänä ja sittemmin tuottajana. Vuonna 2022 Kaarlelan tuottama ja Rane Tiukkasen ohjaama Susikoira Roi -elokuva voitti Oulun kansainvälisten lasten ja nuorten elokuvafestivaalien pääpalkinnon.
Kaarlelan tuottamia sarjoja ovat Ruutu+-palvelussa joulukuussa 2023 julkaistu Jussi Hiltusen ohjaama Elisa Viihde alkuperäissarja Korvessa kulkevi sekä Kaisa El Ramlyn ohjaama YLE alkuperäissarja Kriittinen piste (2024). Kriittisessä pisteessä Kaarlela toimi myös sarjan yhtenä käsikirjoittajana.
Kaarlela toimii suomalaisen tuotantoalan edunvalvontajärjestö APFI:n (Audiovisual Producers Finland APFI ry.) hallituksen puheenjohtajistossa, edistäen suomalaista elokuva- ja televisiokulttuuria.
Kaarlela toimii oululaisen Whatevergroupin toimitusjohtajana.
Antti Kaivonen

| Antti Kaivonen> Henkilötiedot |
| --- | --- |
Koko nimi:  Antti Kaivonen
Syntynyt: 8. heinäkuuta 1991 (ikä 33)
Kansalaisuus:   Suomi
Koripalloilija
Pelipaikka:  Laituri
Pituus:  198 cm
Paino:  95 kg
Pelaajaura
Seurajoukkueet
2009–2010 2013–:   Tampereen Pyrintö  BC Nokia
Antti Kaivonen (s. 8. heinäkuuta 1991) on suomalainen koripalloilija.
Tampereen Pyrinnön kasvatti Kaivonen pelasi kasvattajaseuransa edustusjoukkueessa kaudella 2009–2010 runkosarjaotteluissa KTP-Basketia ja Kauhajoen Karhua vastaan onnistuen kummassakin ottelussa kolmen pisteen heitossa. Syksystä 2013 lähtien hän on pelannut I-divisioonan BC Nokiassa.
Anatomy of Life

| Anatomy of Life Noumena |
| --- | --- | --- |

Studioalbumin tiedot
 Äänitetty : touko–kesäkuu 2006 Sundi Coop, Savonlinna
 Julkaistu: 1. marraskuuta 2006
 Tuottaja(t): Noumena
 Tyylilaji: death metal
 Kesto: 45.34
 Levymerkki: Spikefarm Records
Noumenan muut julkaisut
| Triumph and Loss 2006 | Anatomy of Life 2006 | Death Walks With Me 2013 |
Anatomy of Life on death metal -yhtyeen Noumenan kolmas ja viimeisin studioalbumi. Se on julkaistu vuonna 2006 levymerkillä Spikefarm Records.